ויליאם פלר

ויליאם "וילים" פלר (7 ביולי 1906 – 14 בינואר 1970, נולד בשם Vilibald Srećko Feller) היה מתמטיקאי קרואטי-אמריקאי שהתמחה בתורת ההסתברות.

== חיים מוקדמים ==
פלר נולד בזאגרב לאידה אומיכן-פרק, קתולית קרואטית-אוסטרית, וליוג'ין ויקטור פלר, בן לאב פולני-יהודי (דייוויד פלר) ולאם אוסטרית (אלזה הולצר).<ref>Zubrinic, Darko (2006). "[http://www.croatianhistory.net/etf/feller.html#eugen William Feller (1906-1970)]". Croatianhistory.net. Accessed 3 July 2018.</ref>

יוג'ין פלר היה כימאי מפורסם ויצר "את נוזל אלזה" הנקרא על שם אמו. לפי ג'יאן-קרלו רוטה, שם משפחתו של יוג'ין פלר היה קשה להיגוי ולכן ויליאם שינה אותו בגיל עשרים.<ref></ref> טענה זו כנראה שגויה. שמו, ויליבאלד, ניתן על ידי אמו הקתולית על שם הקדוש של יום הולדתו.

== תעסוקה ==
פלר מילא תפקיד כמרצה באוניברסיטת קיל החל משנת 1928. מכיוון שסירב לחתום על שבועה נאצית,<ref></ref> הוא ברח מהנאצים ונסע ב-1933 לקופנהגן, דנמרק שם עבד כמרצה. הוא עבד כמרצה גם בסטוקהולם ובלונד, בשוודיה.<ref></ref> כפליט בשוודיה, פלר דיווח שהוא מוטרד מהפשיזם הגובר באוניברסיטאות. הוא דיווח על כך שהמתמטיקאי טורסטן קרלמן טען שיש להוציא להורג יהודים וזרים.<ref></ref>

לבסוף, ב-1939 הוא הגיע לארצות הברית, שם התאזרח ב-1944 ושימש כמרצה באוניברסיטאות בראון וקורנל. בשנת 1950 הוא קיבל משרת פרופסור באוניברסיטת פרינסטון.

עבודותיו של פלר התפרסמו ב-104 מאמרים ושני ספרים במגוון נושאים כגון אנליזה מתמטית, תורת המדידה, אנליזה פונקציונלית, גאומטריה ומשוואות דיפרנציאליות בנוסף לעבודתו בסטטיסטיקה מתמטית ותורת ההסתברות.

פלר היה אחד מגדולי ההסתברותנים של המאה העשרים. הוא זכור בזכות תרומתו לקידום תורת ההסתברות כענף באנליזה מתמטית בשוודיה ובארצות הברית. לפי הסטטיסטיקאי השוודי, הראלד קרמר, בעוד שבאמצע המאה ה-20, תורת ההסתברות הייתה פופולרית בצרפת וברוסיה, בבריטניה ובארצות הברית הייתה פופולרית יותר.<ref>Preface to his Mathematical Methods of Statistics.</ref> ספר הלימוד של פלר בן שני כרכים על תורת ההסתברות ויישומיה כונה על ידי "החיבור המוצלח ביותר על הסתברות שנכתב אי פעם".<ref>Page 199: Indiscrete Thoughts.</ref> פלר היה מאדגר את עמיתיו ותלמידיו בשוודיה ולאחר מכן בארצות הברית, ובכך עזר להקים קבוצות מחקר שעסקו בתורת ההסתברות. במחקריו תרם פלר לקישור בין שרשראות מרקוב למשוואות דיפרנציאליות והתיאוריה שלו על יוצרים של חבורות למחצה חד-פרמטריות של תהליכים סטוכסטיים הולידה את התיאוריה על "האופרטורים של פלר".

פלר היה בין העורכים שהשיקו את כתב העת Mathematical Reviews.

== תוצאות חשובות ==
נושאים רבים הקשורים להסתברות נקראים על שמו של פלר, כולל תהליכי פלר, מבחן הפיצוץ של פלר, תנועת פלר-בראון ומשפט לינדברג-פלר. פלר תרם תרומות בסיסיות ל, , הילוכים מקריים, תהליכי דיפוזיה ו.

== ספרים בולטים ==
* מבוא לתורת ההסתברות ויישומיה, כרך א', מהדורה שלישית (1968); מהדורה 1. (1950);<ref></ref> מהדורה שנייה. (1957)<ref></ref>
* מבוא לתורת ההסתברות ויישומיה, כרך ב', מהדורה שנייה (1971)

== הכרה ==
בשנת 1949, פלר מונה לעמית של האגודה האמריקאית לסטטיסטיקה.<ref></ref> הוא נבחר לאקדמיה האמריקנית לאמנויות ולמדעים ב-1958, לאקדמיה הלאומית למדעים של ארצות הברית ב-1960, ולאגודה האמריקנית לפילוסופיה ב-1966.<ref></ref><ref></ref><ref></ref> פלר זכה במדליה הלאומית למדע ב-1969. הוא היה נשיא המכון לסטטיסטיקה מתמטית.

== ראו גם ==
* התפלגות בטא
* תהליך פואסון
* פרדוקס סנט-פטרסבורג
* תהליך סטוכסטי

== קישורים חיצוניים ==
* 
* [http://www.nasonline.org/publications/biographical-memoirs/memoir-pdfs/feller-william.pdf זיכרון ביאוגרפי], מוראי רוזנבלט (אנגלית)
* [https://web.archive.org/web/20040615083208/http://jagor.srce.hr/zuh/velikani/vel_int.htm ענקי מדע קרואטיים] (קרואטית)
* [https://web.archive.org/web/20150310024937/http://www.princeton.edu/~mudd/finding_aids/mathoral/pmcxrota.htm תור הזהב של בניין פיין: זכרונות מפרינסטון משנות החמישים המוקדמות], ג'יאן קרלו רוטה. כולל פרק על פלר (אנגלית).
* [http://www.croatianhistory.net/gif/felln.jpg טופס בחינה בקרואטית של פלר עם פרטים אישיים].
* 

==הערות שוליים==

קטגוריה:חברי האקדמיה הלאומית למדעים של ארצות הברית
קטגוריה:אמריקאים ממוצא פולני-יהודי
קטגוריה:זוכי המדליה הלאומית למדעים
קטגוריה:בוגרי אוניברסיטת גטינגן
קטגוריה:סגל אוניברסיטת פרינסטון
קטגוריה:סגל אוניברסיטת קורנל
קטגוריה:סגל אוניברסיטת בראון
קטגוריה:חוקרי תורת ההסתברות
קטגוריה:ילידי 1906
קטגוריה:נפטרים ב-1970